b'\n_START_ARTICLE_\nWashington (teritoriu SUA)\n_START_PARAGRAPH_\nTeritoriul Washington, conform originalului, [the] Washington Territory, a fost un teritoriu organizat istoric al Statelor Unite ale Americii, care a fost format la 8 februarie 1853 din por\xc8\x9biunea din Oregon Territory aflat\xc4\x83 la nord de cursul inferior al Columbia River, respectiv la nord de paralela 46 la est de fluviul Columbia. Ini\xc8\x9bial, \xc3\xaentr-o prim\xc4\x83 \xc3\xaencercare de denominare, a fost propus numele de "Columbia Territory", dar ulterior a fost renumit Washington Territory, \xc3\xaen onoarea primului pre\xc8\x99edinte american George Washington. Propunerea a apar\xc8\x9binut lui Richard H. Stanton, congressman al statului Kentucky \xc3\xaen Camera Reprezentan\xc8\x9bilor Statelor Unite._NEWLINE_Capitala teritorial\xc4\x83 a fost ora\xc8\x99ul Olympia, iar primul guvernator al teritoriului a fost Isaac Stevens. \xc3\x8en 1889, statutul teritoriului s-a schimbat \xc3\xaen stat al Statelor Unite. Capitala statului Washington a r\xc4\x83mas p\xc3\xa2n\xc4\x83 \xc3\xaen ziua de azi Olympia.\n_START_SECTION_\n\xc3\x8emp\xc4\x83r\xc8\x9bire \xc8\x99i fluctua\xc8\x9bii ale suprafe\xc8\x9bei teritoriului\n_START_PARAGRAPH_\nLimitele ini\xc8\x9biale ale teritoriului cuprindeau \xc3\xaen \xc3\xaentregime statul de azi Washington, partea de nord ale statelor de azi Idaho \xc8\x99i Montana, la est de limita continental\xc4\x83. Dup\xc4\x83 admiterea State of Oregon \xc3\xaen Uniune \xc3\xaen 1859, por\xc8\x9biunile estice ale Oregon Territory, incluz\xc3\xa2nd sudul statului Iado de ast\xc4\x83zi, por\xc8\x9biuni din Wyoming la vest de limita continental\xc4\x83, pe atunci parte a Nebraska Territory, respectiv o mic\xc4\x83 por\xc8\x9biune din actualul Comitat Ravalli, Montana, au fost anexate Teritoriului Washington._NEWLINE_\xc3\x8en 1863, suprafa\xc8\x9ba Teritoriului Washington la est de Snake River \xc8\x99i de cel de-al 117-lea meridian a fost reorganizat\xc4\x83 ca parte a noului creat Teritoriu Idaho, limit\xc3\xa2nd Washington Territory la exact grani\xc8\x9bele pe care la are ast\xc4\x83zi State of Washington._NEWLINE_Teritoriul a fost admis \xc3\xaen Uniune 26 de ani mai t\xc3\xa2rziu, la 11 noiembrie 1889, ca cel de-al 42-lea stat al acesteia.'